Diari Oficial de la Generalitat Valenciana


Sumari del DOGV 4618, del 29-10-2003 (2003/11536)

RESOLUCIÓ de 21 d'octubre de 2003, de la Direcció General d'Ensenyament, per la qual es concedixen les ajudes econòmiques per a activitats complementàries realitzades per centres específics d'Educació Especial sostinguts amb fons públics.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11764


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 21 d'octubre de 2003, de la Direcció General d'Ensenyament, per la qual es concedixen les ajudes econòmiques per a activitats complementàries realitzades per centres específics d'Educació Especial sostinguts amb fons públics. [2003/M11354]
  
Per Orde de 3 de juny de 2003, de la Conselleria de Cultura, Educació i Esport, es va convocar concurs públic d'ajudes per a activitats complementàries realitzades per centres específics d'Educació Especial sostinguts amb fons públics (DOGV de 19 de juny).
  
De conformitat amb la disposició addicional primera i segona de la mencionada orde i de la base sèptima de la convocatòria, així com amb el contingut del Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport que atorga al director general d'Ensenyament la facultat de dictar resolucions en assumptes de la seua competència.
  
Primer
  
Assignar als centres que figuren en l'annex I les ajudes econòmiques que tenen com a finalitat completar els gastos ocasionats per desplaçament des del centre d'origen fins al destí corresponent i viceversa, per desplaçament i manutenció, per cobertura de riscs durant el període de duració de l'activitat complementària i per altres gastos derivats de la pròpia activitat.
  
Segon
  
Assignar la quantia de 2.266 euros a pagar al Centre d'Educació Especial Sanchis Banús d'Ibi, en virtut de la Resolució de revisió realitzada pel director general d'Ordenació i Innovació Educativa i Política Lingüística en data 30 de setembre de 2002.
  
Tercer
  
Denegar les sol·licituds dels centres que figuren en l'annex II per les raons que en cada cas s'indiquen.
  
Quart
  
La justificació per part dels beneficiaris de les dites ajudes, així com el règim de pagament d'estes, es realitzarà d'acord amb el que establix la base octava de l'Orde de 3 de juny de 2003.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa la present resolució, que posa fi a la via administrativa, podrà ser recorreguda potestativament en reposició o bé cabrà plantejar un recurs contenciós administratiu, en els terminis i davant dels òrgans que s'indiquen a continuació:
  
El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà al de la seua publicació.
  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.
  
València, 22 d'octubre de 2003.- El director general d'Ensenyament: Josep Vicent Felip i Monlleó.
  
ANNEX II
  
Relació dels centres a què se els ha denegat l'ajuda:
  
CPEE Raquel Paya de Dénia - Alacant: per falta de documentació
  
CPEE Carmen Picó d'Alzira - València: per falta de documentació